PMIndiaData/PMIndiaSum huggingface dataset:
:সিতি গ্যাস দিস্ত্রিবিউসনগী ৯সুবা রাউন্দ থবক হৌনবা প্রধান মন্ত্রীনা উরেপ-উয়ুং তমখ্রে

থৌরম অদুদা ৱা ঙাংবদা প্রধান মন্ত্রীনা হায়খি, ৯সুবা বিদ্দিং রাউন্দগী মখাদা জিলা ১২৯দা সিতি গ্যাস দিস্ত্রিবিউসনগী থবক পায়খৎলে । সি জি দিগী ১০সুবা বিদ্দিং রাউন্দগী মতুংদা সিতি গ্যাস দিস্ত্রিবিউসন নেতৱার্কনা জিলা ৪০০ কোনশিনগনি, মসিনা অপুনবা মীশিংগী চাদা ৭০ রোম কোনশিনগনি । গ্যাসতা য়ুমফম ওইবা ইকনোমিগী মতাংদা প্রধান মন্ত্রীনা হায়খি, গ্যাসতা য়ুমফম ওইবা ইকনোমিগী হীরমশিংদা কেন্দ্র সরকারনা মীৎয়েং চংলি । লৈবাক অসিগী গ্যাসকী মচাক-মথুমশিং চাউখৎহন্নবা কেন্দ্র সরকারনা থবক কয়া পায়খৎলি , মরুওইনা এল এন জি তর্মিনেল হেনগৎহনবা, লৈবাক শীনবা থুংনা গ্যাস গ্রিদ শেম্বা অমসুং সিতি গ্যাস দিস্তিবিউসন নেতৱার্ক শেমগৎপনি । ক্লিন ইনর্জিগী মতাংদা গ্যাসতা য়ুমফম ওইবা ইকনোমিগী থৌদাং পল্লদুনা প্রধান মন্ত্রীনা হায়খি, ক্লিন ইনর্জিগী পাম্বৈশিং ফংনবা হোৎনবা সি জি দি নেতৱার্কনা মরুওইবা থৌদাং লৌগনি । ক্লিন ইনর্জিগী মতাংদা কেন্দ্র সরকারনা পায়খৎলিবা থবকশিং অসি য়াম্না পাক-চাউই । কেন্দ্র সরকারনা ইথানোল য়ানবা, কমপ্রেস বাই গ্যাস প্লান্তশিং, এল পি জি শীজিন্নবা হেনগৎহনবা অমসুং গারিশিংদা বি এস-৬ থাউ শীজিন্ননবা থবক কয়া পায়খৎলি । প্রধান মন্ত্রীনা হায়খি, হৌখিবা চহি ৪দা এল পি জি কন্নেক্সন ক্রোর ১২ পীখ্রে । সহরশিংদা লৈরিবা গ্যাস নেতৱার্কশিংনা অনৌবা ফিবম অমা শেমগৎলে, মসিনা গ্যাসতা য়ুমফম ওইবা ইকনোমি শেমগৎলে, নহারোল কয়া থবক পীরে অমসুং মীয়াম হিংবা লাইহল্লে । প্রধান মন্ত্রীনা হায়খি, ক্লিন ইনর্জি অমসুং গ্যাসতা য়ুমফম ওইবা ইকনোমিগী পান্দমশি ফংনবা সরকারনা কন্না হোৎনগনি। হায়রিবা পান্দমশিং ফংহনবা অসি ঐখোয় খক্তগী নত্তে, মীওইবা খুন্নাইগী অমসুং তুংগী মীরোলশিংগীনি ।
মালেমগী বাইওফুয়েল নুমিৎ ২০১৮ পাংথোক্নবগী থৌরমদা প্রধান মন্ত্রীনা শরুক য়াগনি

প্রধান মন্ত্রী শ্রী নরেন্দ্র মোদীনা ওগস্ত ১০, ২০১৮দা নই দিল্লীগী বিজ্ঞান ভবন্দা মালেমগী বাইওফুয়েল নুমিৎ ২০১৮ পাংথোক্নবগী থৌরমদা শরুক য়াগনি। মহাক্না লৌমীশিং, সাইন্তিস্তশিং, ইন্ত্রপ্রিনরশিং, মহৈরোইশিং, সরকারগী ওফিসিএলশিং অমসুং লেজিসলেচরশিংনা শরুক য়াবা মীফমদা ৱা ঙাংগনি। বাইওফউয়েলনা শুংদোক্ত্রিবা থাও পুশিল্লকপদা মপান তাংলম্বা অদু হন্থহল্লগনি। মখোয়না তরু তনানবা অকোইবগী ফিভম অমা পীবা, লৌমীশিংগী অহেনবা চাগা লাকহনবা অমসুং খু্ঙ্গংগী লমদমদা থবক পীবা ঙমহল্লগনি। মরম অদুনা, বাইওফুয়েলদা লৌমী কয়ামরুমগী চাগা হেনগৎহনবা অমসুং স্বচ্ছ ভারত মিশনগী পাঙ্গল য়াওরি। কেন্দ্র সরকারনা হোৎনরিবশিং অদুগী মহয় ওইনা পেত্রোলদা ইথানোল য়ানশিনবা অসি ইথানোল সপ্লাইগী চহি ২০১৩-১৪দা লিতর ক্রোর ৩৮দগী ইথানোল সপ্লাইগী চহি ২০১৭-১৮দা লিতর ক্রোর ১৪১দা হেনগৎখি। সরকারনা ২০১৮দা নেস্নেল পোলিসী ওন বাইওফুয়েলসু অয়াবা পীখি।
ভগবান বির্সা মুন্দাগী জয়েন্তিদা প্রধানমন্ত্রীনা মফমদা খুরুমজখ্রে

ভগবান বির্সা মুন্দাগী জয়েন্তিদা প্রধানমন্ত্রী শ্রী নরেন্দ্র মোদীনা মফমদা খুরুমজখ্রে । প্রধানমন্ত্রীনা হায়খি,“ভগবান বির্সা মুন্দাগী জয়েন্তিদা ঐহাক্না মফমদা খুরুমজরি । মহাক্কী মুৎনাইদ্রবা থৌনা অদুনা মোতিভেসনগী সোর্স অমা ওইরি । ভগবান বির্সা মুন্দাগী পুন্সিদা ইন্সপ্যার ওইদুনা ঐখোয়না ঐখোয়গী ত্রাইবেল কমুনীতিশিংগী মায়কৈদা থবক তৌরি, মখোয়শিং অসি ভারতকী প্রাইদনি ।”
গুজরাত্তা খুদোং থীবা থৌদোক অমদা লৈখিদ্রবশিংগী মফমদা প্রধান মন্ত্রীনা মহাক্কী ওইবা অৱাবা ফোংদোকখ্রে

গুজরাত্তা খুদোং থীবা থৌদোক অমনা মরম ওইদুনা লৈখিদ্রবশিংগী মফমদা প্রধান মন্ত্রী শ্রী নরেন্দ্র মোদীনা মহাক্কী ওইবা অৱাবা ফোংদোকখ্রে। প্রধান মন্ত্রীনা হায়খি, “গুজরাতকী রনঘোলা মনাক্তা থোকখিবা খুদোং থীবা থৌদোক অমনা মরম ওইদুনা লৈখিদ্রবশিং অদুগী মফমদা ঐহাক্না অৱাবা ফোংদোকচরি। খুদোং থীবা থৌদোক অদু য়াম্না লাইবক থীবা অমসুং অৱাবগী মশক্নি। অশোক অপন নংলবশিং অদু অথুবা মতমদা ফরকপা ওইরসনু।”
প্রধানমন্ত্রীনা ‘ইজ ওফ দোইং ব্যুজিনেস’কী রেংকিংগী পুৱারি ওইরবা খুৎচোং অদু তরাম্না ওকখ্রে

প্রধানমন্ত্রী শ্রী নরেন্দ্র মোদীনা ঙসি থোকখিবা ৱার্ল্দ রেঙ্ককী দোইং ব্যুজিনেস রিপোর্ত, ২০১৮দা ভারতনা পুৱারি ওইবা মওংদা রেঙ্ক ৩০ চোংখৎলকপবু তরাম্না ওকখ্রে। ভারতকী রেঙ্ক অসি দোইং ব্যুজিনেস রিপোর্ত, ২০১৭তা রেঙ্ক ১৩০ ওইরম্বদগী খ্বাইদগী নৌবা রিপোর্ত্তা ১০০দা লৈরে। পুৱারি ওইবা মওংদা রেঙ্ক হাইগৎলকপগী মতাংদা প্রধানমন্ত্রীনা ত্বীৎকী সেরিজ অমদা হায় মদুদি খুৎচোং অসি তীম ইন্দিয়াগী ওল-রাউন্দ অমসুং মল্তি-সেক্তোরেল রিফোর্মগী শাফু অদুগী ফলননি। প্রধানমন্ত্রীনা হায়খি মদুদি, “‘ইজ ওফ দোইং ব্যুজিনেস’কী রেঙ্কিংদা পুৱারি ওইরবা খুৎচোং অসি তীম ইন্দিয়াগী ওল-রাউন্দ অমসুং মল্তি সেক্তোরেল রিফোর্মগী শাফু অদুগী ফলননি। ললোন ইতিক তৌবদা লাইথোকহনবগী মওং অসিনা ঐখোয়গী ইন্তর্প্রিনরশিপশিংগীদমক্তা মরু ওইনা এমএসএমই সেক্তরদা পুৱারি ওইরবা খুদোংচাবশিং পুরকই অমসুং হেন্না ওইথোকপা য়াবশিং ফংহল্লি। হৌখিবা চহি অহুম অসিদা ঐখোয়গী রাজ্যশিংগী মরক্তা লাইনা ললোন ইতিক তৌবগী মতাংদা অথোই অহেন তান্নবগী ৱাখল্লোন অমা উবা ফংই। মসি কান্নবা ওইখি। ভারত্তা ললোন ইতিক তৌবা অসি অরাইবা খক ওইরমদে। ভারতনা মালেমদা শেনমিৎলোনগী কান্নবা লৌননবা ঐখোয়গী লৈবাক অসিদা খুদোংচাবা পীরি! “শেমজিনবা, পাংথোকপা অমসুং হোংদোকপা” হায়বা মন্ত্র অসিগী মখাদা ঐখোয়না ঐখোয়গী রেঙ্ক অসি মখা তানা হায়গৎনবা অমসুং হেন্না চাওখৎপা শেনমিৎলোন পুরক্নবা ঐখোয়না লেপ্লি।”
মহাত্মা ফুলেগী মপোক নুমীৎনা লাকপদা প্রধান মন্ত্রী শ্রী নরেন্দ্র মোদীনা মফমদা ইকায় খুম্নবা উৎখ্রে।

প্রধান মন্ত্রীনা হায়খি, “মহাত্মা ফুলেগী মপোক নুমীৎনা লাকপদা মফমদা ইকায় খুম্নবা উৎচরি। মহাক্কী লমজিং–লমতাক অদুনা খুন্নাই অসিবু হোংদোকপীবদা চাউনা মতেং ওইখি। মহাক্না নুপীশিংগী ফিভম ফগৎহন্নবা অমসুং নহাশিংবু মখা তানা মহৈ মশিং তমহন্নবগীদমক ফোংদোকখিবা ৱাফম অদুদা মহাক্না পুকচেল তিংনা লেপখি।”
প্রধান মন্ত্রীনা নেস্নেল তীচর এৱর্দ ফংলবশিংগা উনখ্রে

প্রধান মন্ত্রী শ্রী নরেন্দ্র মোদীনা ঙসি ওজাগী নুমিৎ থৌরমগী নোংমা মাংওইননা লোক কল্যান মার্গতা নেস্নেল তীচর এৱর্দ, ২০১৭ ফংলবশিংগা উনখ্রে। কেন্দ্রগী হ্যুমেন রিসোর্স দিবেলপমেন্ত মন্ত্রী শ্রী প্রকাশ জাবদেকরসু থৌরম অদুদা শরুক য়াখি। প্রধান মন্ত্রীনা লৈবাক অসিদা মহৈ-মশিংগী মগুনবু হেনগৎহন্নবগী মাইকৈদা পাইখৎলিবা শিংথানীংঙাই ওইরবা খোংথাংশিং অদুগীদমক মনা ফংলবশিংবু থাগৎপা ফোংদোকখি। মহাক্না মহৈ-মশিংগী লমদা কৎথোকপগা লোইননা মসিবু পুন্সিগী মন্ত্র অমা ওইহনবীবগীদমক্তা মখোয়বু থাগৎপা ফোংদোকখি। মহাক্না হায়খি মদুদি ওজা হায়বসি পুন্সি চুপ্পা লৌশিংগী মৈরা ওইদুনা লাক্লি। ৱারী শানখিবা অদুদা মনা ফংলবশিংগী কাংলুপ অদুবু অমত্তা ওইনা পুন্সিন্নবা অমসুং মখোয়না স্কুলশিংদা চাউখৎ-থৌরাংশিং পুরক্নবগী তৎন-থানবা য়াদ্রবা শরুক অমা ওইবীনবা ফোংদোকখি। মহাক্না ওজাশিংদা মরু ওইনা লাইরবা অমসুং খুঙ্গংগী লমদমদা লৈবা মহৈরোইশিংগী নুংদা ফুম্দুনা লৈরিবা মতিক অদুবু ফোংদোকহন্নবগী মাইকৈদা থবক পাইখৎনবসু ফোংদোকখি। প্রধান মন্ত্রীনা হায়খি মদুদি তাকপী-তম্বীবগী লমদা লৈরিবশিংনা ওজা অমসুং মহৈরোইশিংগী শেংলবা মমাংঙৈগী মরি অদুবু অমুক হন্না শেমগৎনবগী মাইকৈদা থবক তৌবীগদবনি, মদুনা মহৈরোইশিংনা পুন্সি চু্পা মখোয়গী ওজাশিংবু নীংশিংদুনা লৈগনি। মহাক্না ওজাশিংদা মখোয়গী স্কুলশিং অমসুং অকোইবগী ফিভমদা দিজিতেলগী অহোংবা পুরক্নবগীদমকসু পুক্নীং থৌগৎনবা ফোংদোকখি। প্রধান মন্ত্রীগা লোইননা ৱারী শানবা অদুদা মনা ফংলবশিংনা মখোয়গী স্কুলশিংবু সেন্তর ওফ লর্নীং অমসুং এক্সিলেন্সতা হোংদোকপগী মতাংদা পাউদমখি। মখোয়না অনৌবা ওনলাইন নোমিনেসনগী থৌওংগা লোইননা দিজিতেল ইন্দিয়াগুম্বা স্কিমশিংগীদমক্তা প্রধান মন্ত্রীবু থাগৎপা ফোংদোকখি, মদুনা লৈবাক অপুনবগী মহৈ-মশিংদা মগুন লৈবা অহোংবা পুরক্লি। হ্যুমেন রিসোর্স দিবেলপমেন্ত মন্ত্রীনা চহি অসিগী নেস্নেল এৱর্দকীদমক্তা ওজাশিং খনবগা মরি লৈনবা গাইদ-লাইনশিং শেমদোকখি। অনৌবা স্কিম অদুদা সেল্ফ-নোমিনেসনগী থৌওং হৌদোকখি। স্কিম অসি অরোন অরোন অথুপ লৈতে অমসুং নুং-পান উবা ঙম্মি অমসুং মসিগী মখাদা থোইদোক হেন্দোকপা অমসুং মথৌ নিংথানা পাংথোকপদা মনা অসি পীবনি।
প্রধান মন্ত্রীনা গান্ধী পীস প্রাইজ লান্থোকপগী থৌরমদা শরুক য়াখ্রে

ঙসি রাস্ত্রপতি ভবন্দা পাংথোকপা থৌরম অমদা রাস্ত্রপতি রাম নাথ কোবিন্দনা ২০১৫, ২০১৬, ২০১৭ অমসুং ২০১৮ চহীশিংগী গান্ধী পীস প্রাইজ লান্থোকখ্রে। থৌরম অদুদা প্রধান মন্ত্রী শ্রী নরেন্দ্র মোদী শরুক য়াখি। থৌরম অদুদা ৱা ঙাংলদুনা প্রধান মন্ত্রীনা লেমজনীংঙাই ওইরবা গান্ধী পীস প্রাইজ লান্থোকখ্রবশিংগী মফমদা নুংঙাইবা ফোংদোকখি। মনা অসি মহাত্মা গান্ধীগী চহী ১৫০শুবা মপোক কুমওন পাংথোক্লিবা মতম অসিদা লান্থোক্লি হায়না মহাক্না ফোংদোকখি। প্রধান মন্ত্রীনা নুংঙাইবা ফোংদোকখি মদুদি মহাত্মা গান্ধীনা খোইদাজবা ভজন বৈস্নব জনবু মালেম পুম্বগী লৈবাক ১৫০গী কালাকারশিংনা শক্লি। ৱাফম অসিনা তাক্লিবদি ঙসিসু মালেম অসিনা গান্ধীগী ফিদম্নফম ওইরবা মরীলৈনবশিং অদু লৌশিল্লি হায়না মহাক্না হায়খি। লু-নানবগী মতাংদা মহাত্মা গান্ধীনা লৌবীরম্বা ৱারেপ অদু প্রধান মন্ত্রীনা ফোংদোকখি। প্রধান মন্ত্রীনা ফোংদোকখি মদুদি নীংতম ইহৌ অদু মহাত্মা গান্ধীনা হোৎনদুনা মীয়ামগী ইহৌ ওইহনখি। মহাত্মা গান্ধীনা জন ভাগিদারী (মীচম মীয়াম্না শরুক য়াবা) অমসুং জন অন্দোলন (মীচম মীয়ামগী খোংজং)গী ইচেল অদু পুনশিলহনখি। মহাত্মা গান্ধীনা লৈবাক্কী মীওই খুদিংমকপু ভারতকী নীংতম ইহৌদা শরুক য়ানবা ইথিল পীখি হায়না প্রধান মন্ত্রীনা ফোংদোকখি।
মন্ত্রীমন্দলনা ভারত অমসুং ইতালিগী মরক্তা রিন্যুএবল ইনর্জিগী লমদা থবক তৌমিন্ননবা এমওয়ু অদু চৎনহনখিবা

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং ইতালিগী মরক্তা ইন্দিয়া-ইতালি কোওপরেসন ইন রিন্যুএবল ইনর্জিদা তৌনখিবা মেমোরেন্দম ওফ অন্দর্সতেন্দিং অদু চৎনহনখ্রে । এমওয়ু অদু ইং ২০১৭ কী ওক্তোবর ৩০দা ন্যু দিল্লিদা খুৎয়েক পিনখিবনি । এমওয়ু অদু ভারত সরকারগী মায়কৈদগী ন্যু এণ্ড রিন্যুএবল ইনর্জি মন্ত্রালয়গী সেক্রেতরি শ্রী অনন্দ কুমার অমসুং ভারত্তা ইতালিগী রাষ্ট্রদুত ওইনা লৈরিবা হিজ এক্সেলেন্সি মিস্তর লোরেঞ্জো এঞ্জেলোনিগী মরক্তা খুৎয়েক পিনখিবনি । নাকল অনিমক্না চাং মান্ননা কান্নবা ফংমিন্নবা অমসুং অমগা অমগা পীথোক পীশিন তৌনবদা য়ুমফম ওইরগা ন্যু অমসুং রিন্যুএবল ইশুশিংদা নাকল অনিগী ওইবা তেক্নিকেল কোওপরেসন থৌগৎপা অমসুং প্রমোত তৌনবা কোওপরেতিব ইনস্তিত্যুস্নেল রিলেসনশিপ অমগীদমক য়ুমফম থোন্নবা ভারত অমসুং ইতালিনা পান্দম থম্লি । এমওয়ু অসিনা কোওপরেসনগী লমশিংদা মরি লৈনবা ৱাফমশিংদা হঙ্গৎনা য়েংশিন্নবা, মোনিতর তৌনবা অমসুং খন্ন-নৈন্নবা জোইন্ত ৱার্কিং কম্মিতি অমা শেমগৎনবা মীৎয়েং থম্লি । মসিনা অখং অহৈ অমসুং ই-পাও পীথোক পীশিন তৌনবা অমদি লৈবাক অনিগী মরক্তা বাইলেতরেল কোওপরেসন হেন্না কনখৎহন্নবা পান্দম থম্লি ।
প্রধানমন্ত্রী হয়েং বিহার চৎলগনি

প্রধানমন্ত্রী শ্রী নরেন্দ্র মোদী ২০১৭কী ওক্তোবর ১৪দা বিহার চৎলগনি । পতনা য়ুনিবর্সিতীগী চহি চামা শুরকপগী থৌরমদা প্রধানমন্ত্রীনা ৱা ঙাংগনি । মোকমাদা প্রধানমন্ত্রীনা নমমি গঙ্গে প্রোগ্রামকী মখাদা সিৱেজ প্রোজেক্ত মরি; অমসুং নেস্নেল হাইৱে প্রোজেক্ত মরিগী উরেপ উয়ুং তমগনি । প্রোজেক্তশিং অসিগী অপুনবা অউতলে অসি লুপা কোতী ৩৭০০কী মথক্তা ওইগনি । মহাক্না মীয়ামগী মীফম অমদা ৱা ঙাংগনি । সিৱেজ প্রোজেক্ত মরি অসিগী মনুংদা বেউরদা সিৱেজ ত্রিতমেন্ত প্লান্ত, বেউরদা সেৱর নেতৱার্ককা লোয়ননা সিৱেজ সিস্তেম, করমালিচক্তা সিৱেজ ত্রিতমেন্ত প্লান্ত অমসুং সাইদপুরদা এসতিপি অমসুং সেৱর নেতৱার্ক । মসিগী প্রোজেক্তশিং অসি পুল্লপ পুল্লগা এমদিএল ১২০গী অনৌবা এসতিপি কেপাসিতী শেমগৎকনি অমসুং বেউরগীদমক হৌজিক লৈরিবা এমএলদি ২০ অদু অপগ্রেদ তৌগনি । উরেপ উয়ুং তমগদৌরিবা নেস্নেল হাইৱে প্রোজেক্ত মরি অদুগী মনুং চল্লিবা অদুদি: • এনঐচ-৩১গী অউন্তা-সিমরিয়াগী লেন-৪ অমসুং লেন-৬ গঙ্গা সেতুগী কনস্ত্রক্সন • এনঐচ-৩১গী বখতিয়ারপুর-মোকামা সেক্সনগী ৪ লেনিং • এনঐচ ১০৭গী মহেশখুন্ত-সাহর্সা-পুর্নিয়াগী ২-লেন কনস্ত্রক্সন • এনঐচ-৮২গী বিহারশরিফ-বার্বিঘা-মোকামা সেক্সনগী ২-লেন কনস্ত্রক্সন
মন্ত্রীমন্দলনা লো অমসুং জস্তিসকী লমদা তেংবাং পীননবা অমসুং অপুনবা কন্সল্তেতিব কমিতী অমা শেম্ননবগীদমক ভারত অমসুং য়ুনাইতেদ কিংদমগী মরক্তা য়ান-ৱারোল অমগী অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলন লো অমসুং জস্তিসকী লমদা ভারত অমসুং য়ুনাইতেদ কিংদমগী মরক্তা তেংবাং পীননবা অমসুং অপুনবা কন্সল্তেতিব কমিতী অমা শেম্ননবা লৈবাক অনিগী মরক্তা য়ান-ৱারোল (এম.ও.য়ু.) অমগী খুয়েক পীনবদা অয়াবা পীখ্রে। য়ান-ৱারোল অসিনা লিগেল প্রোফেস্নেলশিং অমসুং সরকারগী শিন্মীশিংগী খঙ-হৈবশিং পীথোক-পীশিন তৌনবগী অৱাবশিং অমসুং মথৌ তাবশিং লোইননা মখোয়গী ত্রেনীংগী লমদা মীৎয়েং চংগনি। লোইননা মসিদগী তোঙান তোঙানবা কোর্তশিং, ত্রিব্যুনেলনচিংবশিংদা লৈরিবা চয়েৎনবশিং লোইশিন্নবগীদমক্তা কান্নগদবা লিগেল এদ মেকানিজম ফংহল্লগনি অমসুং অপুনবা কন্সল্তেতিব কমিতীশিং শেম্বগী পান্দম মপুং ফাহল্লগনি।
প্রধান মন্ত্রীনা গ্লোবেল ওতোমেতিব কম্পেনীশিংগী লুচীংবশিংগা উনখ্রে

প্রধান মন্ত্রী শ্রী নরেন্দ্র মোদীনা ঙসি নই দিল্লীদা মালেমগী মফম পুম্নমক্তগী লাকপা তোঙান তোঙানবা ওতোমেতিব অমসুং ত্রান্সপোর্তেসন কম্পেনীশিংগী লুচীংবশিংগা লোইননা মীফম অমা পাংথোকখ্রে। তোয়োতা, এস.এ.আই.সি. মোতোর কোর্পোরেসন শংঘাই, বোচ, এ.বি.বি. লিমিতেদ, হ্যুনদাই মোতোর কম্পেনী, ফোর্দ স্মার্ত মোবিলিতী এল.এল.সি. অমসুং উবরগুম্বা কম্পেনীশিংগী অৱাংবা থাক্কী মীহুৎ কাংবু অমনা প্রধান মন্ত্রীগা উনখি। কম্পেনীশিং অসি নই দিল্লীদা পাংথোকপা গ্লোবেল মোবিলিতী সম্মিৎ-মুভতা শরুক য়ারি।
মন্ত্রীমন্দলনা কেন্দ্রগী পাব্লিক সেক্তর ইন্ত্রপ্রাইজেসগী থৌমীশিংগীদমক্তা খুৎশুমনগী য়ানবশিংগী  ৮ শুবা তাঙ্কক্কীদমক্তা খুৎশুমনগী পোলিসীদা অয়াবা পীখ্রে

প্রধানমন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা কেন্দ্রগী পাব্লিক সেক্তর ইন্ত্রপ্রাইজেস (সিপিএসই)গী থৌমীশিংগীদমক্তা খুৎশুমনগী য়ানবশিংগী ৮ শুবা তাঙ্কক্কীদমক্তা খুৎশুমনগী পোলিসীদা অয়াবা পীখ্রে। মরুওইবশিং – ১. মরি লৈনবা সিপিএসইশিংগীদমক্তা খুৎশুমন শেমদোকপগী চুনবা অমসুং শেনমিৎলোনগী তংদু লৈতাবা অদুদা মিয়েং থম্লদুনা অসিগুম্বা সিপিএসইশিংগী থৌরাং অসিগুম্বা থৌমীশিংগী খুৎশুমন শেমদোক্নবগীদমক্তা মনীং তমগনি, মসিদা চহি মঙা নত্রগা চহি তরাগী খুৎশুমন পীবগী মতম তাং ৩১.১২.২০১৬তা লোইখিবনি। ২. সরকারগী মাইকৈদগী খুৎশুমন হেনগৎনবগীদমক্তা করিগুম্বা মখল অমত্তগী বজেৎকী ওইবা মতেং পীরোই। অপুনবা শেনমিৎলোনগী পোৎলুমগা মরি লৈনবা পুম্নমক সিপিএসইনা মসিগী মনুংগী ওইবা রিসোর্সশিংদগী পুগনি। ৩. সরকারনা অমুক হন্না শেমদোক্নবা থৌরাং শেম্বগী অয়াবা পীখ্রবা সিপিএসইশিং অদুগী খুৎশুমন্দা শেমদোকপা অয়াবা পীখ্রবা শেমদোক্নবা থৌরাং অদুগী মতুং ইন্না পাংথোক্কনি। ৪. মরি লৈনবা সিপিএসইগী থৌরাংদা মসি লেপথোক্কদবনি মদুদি তলবকী য়ানরবা স্কেল অদু মদুগী একজিক্যুতিব/ওফিসরশিং অমসুং নন-য়ুনিওনাইজ সুপর্বাইজরশিংগী লৈরিবা তলবতগী হেল্লোইদবনি। ৫. শিল্লাংবদা চহি ৫ চংখ্রবা অদুগুম্বা সিপিএসইশিং অদু মসি লেপথোক্কদবনি মদুদি সক্সেসিব ৱেজেস নিগোসিএসন অনিগী পেস স্কেল মরি লৈনবা সিপিএসইগী একজিক্যুতিব/ওফিসরশিং অমসুং নন-য়ুনিওনাইজ সুপর্বাইজরশিংগী লৈরিবা তলবতগী হেল্লোইদবনি। ৬. একজিক্যুতিব/ওফিসরশিং অমসুং নন-য়ুনিওনাইজ সুপর্বাইজরশিংগী লৈরিবা তলবকা লোইননা মখোয়গী থৌমীশিংগী লৈরিবা তলবকা চয়েৎনবা থোক্তনবা, সিপিএসইনা ৱেজ নিগোসিএসনগী মনুংদা গ্রেদেদ দিএ ন্যুত্রেলাইজেসন অমসুং/নত্রগা গ্রেদেদ ফিৎমেন্ত অদু লৌশিন্নবা খন্নবা য়াগনি। ৭. সিপিএসইনা মসি লেপথোকপা মথৌ তাই মদুদি নিগোসিয়েসনগী মতুংদা হেনগৎলকপা অমত্তনা মখোয়গী গুদ্স অমসুং সর্বিসশিং এদমিনিস্ত্রেতেদ মমলশিংদা হেনগৎপা তৌরোই । ৮. খুৎশুমন হেনগৎপা অসি ৱাফম অসিগী মখা পোনগনি মদুদি পোৎথোক্কী ফিজিকেল য়ুনিৎকী চাংদা লেবর কোস্ততা হেনগৎপা অমত্তা তৌরোই। ৯. ৱেজ নিগোসিয়েসনগী চৎনগদবা মতম, মখোয়না চহি মঙাগী মতম লৌরবা মীওইশিংগীদমক্তা চহি মঙা ওইগনি অমসুং অদুগুম্বা মীওইনা ৱেজ নিগোসিয়েসন চৎননবগীদমক্তা চহি ১০ খল্লবা মীওইশিংগীদমক্তা খ্বাইদগী য়াম্বা মতম অসি চহি ১০ ওইগনি। ১০. সিপিএসইগী য়ানবা পুরকখ্রবা খুৎশুমনশিংবু মখোয়গী এদমিনিস্ত্রেতিব মন্ত্রালয়/বিভাগকা লোইননা ৱেজ নিগোসিয়েসন অসি য়ানরবা পেরামিতরশিংগী মখাদা পাংথোক্কনি হায়বা অসি লেপথোক্‌লবা মতুংদা চৎনগনি।
প্রধান মন্ত্রীনা চীনাগী কিংদাও খোংচৎকী মাংওইননা পীখিবা ৱারোল

মখাগী ৱাফম অসি প্রধান মন্ত্রী শ্রী নরেন্দ্র মোদীনা চীনাগী কিংদাওদা চৎত্রিঙৈগী মাংওইননা পীখিবা ৱাফমশিংনি। “সংহাই কোওপরেসন ওর্গনাইজেসন (এস সি ও)গী কাউন্সিল ওফ হেদস ওফ স্তেতসগী চহিগী মীফমগীদমক ঐহাক চীনাগী কিংদাওদা চৎলগনি। কাউন্সিলগী মপুং ফাবা মেম্বর অমা ওইনা ঐখোয়গী অহানবা মীফমগীদমক ভারতকী মীহুৎ কাংবুবু লুচীংগদবা অসিদা ঐহাক লাংতক্নবা ফাওই। এস সি ওগী ওইনা কনেক্তিবিতীদা কোওপরেসন প্রমোৎ তৌনবা তেরোরিজম, তোখায় তাবা অমসুং এক্সত্রিমিজম থেংননবা, কমর্স, কস্তম্স, লো, হেল্থ অমদি এগ্রীকলচর; মহৌশাগী ফিভম ঙাক্তুনা থম্বা অমদি দিজাস্তরগী রিক্স হন্থহনবা; অমসুং পিপল-তু-পিপল থৌগৎপদা তেংবাং পীননবা মতিক চাবা এজেন্দা অমা লৈরি। ভারতনা এস সি ওগী মপুং ফাবা মেম্বর অমা ওইরকপা মমাং চহিদগী ঐখোয়না লমশিং অসিদা ওর্গনাইজেসন অমসুং মসিগী মেম্বর স্তেতশিং অসিগা ৱারী শানবগী থাক হেঙ্গৎলক্লি। কিংদাও সম্মিৎ অসিনা এস সি ওগী এজেন্দা অসি মখা তানা পাকথোক চাউথোহল্লগনি হায়না ঐহাক্না থাজবা থম্লি। ভারতনা এস সি ওগী মেম্বর স্তেতশিংগা লোয়ননা অচেৎপা মরূপ ওইবগী মরি অমসুং মখল মখা য়াম্লবা অচেৎপা মরি থম্লি। এস সি ও সম্মিৎ অসিগী নাকন্দা ঐহাক্না এস সি ও মেম্বর স্তেতশিংগী লুচীংবশিং য়াওনা অতোপ্পা মশিং য়াম্লবা লুচীংবশিংগা উনবগী খুদোংচাবা ফংলগনি।”
সংক্রান্তি লাকপদা প্রধানমন্ত্রীনা কর্নতকাগী প্রজাশিংদা য়াইফ পাওজেল পীখ্রে

সংক্রান্তি কুমহৈনা লাকপদা প্রধানমন্ত্রী শ্রী নরেন্দ্র মোদীনা কর্নতকাগী প্রজাশিংদা য়াইফ পাওজেল পিখ্রে । প্রধানমন্ত্রীনা হায়খি, ” কর্নতকাদা লৈরিবা ঐহাক্কী ইচল ইচে অমসুং ইচিল ইনাওশিংবু সংক্রান্তিগী য়াইফ পাওজেল পিজরি । কর্নতকাগী মীয়াম পুম্নমকপু ঐহাক্কী মায়কৈদগী সংক্রান্তিগী নুঙাইবা ফোংদোকচরি । মসিগী য়াইফবগী মশক ওইরবা কুমহৈ অসিনা পুম্নমক্কী মফমদা নুঙাইবা, অমত্তা ওইবা অমসুং য়াইফবা পুরকপা ওইরসনু ।”
প্রধান মন্ত্রী জুন ২৩, ২০১৮দা মধ্য প্রদেশ চৎকনি

প্রধান মন্ত্রী শ্রী নরেন্দ্র মোদীনা জুন ২৩, ২০১৮দা মধ্য প্রদেশতা চৎকনি। প্রধান মন্ত্রীনা ইন্দোরদা মধ্য প্রদেশ শহরী বিকাস মহোৎসবতা শরুক য়াগনি। প্রধান মন্ত্রীনা রাজ্যগী তোঙান তোঙানবা মফমশিংদা লুপা কোতি ৪০০০ হেনবগী মমল ওইগদবা তোঙান তোঙানবা অর্বান দিবেলপমেন্ত প্রোজেক্তশিং রিমোৎ শিজিন্নদুনা হৌদোক্কনি। মসিগী মনুংদা প্রধান মন্ত্রী আৱাস য়োজনাগী মখাদা যুম শাবা, অর্বান দ্রিঙ্কিং ৱাতর সপ্লাই স্কিমশিং, অর্বান সোইল ৱেস্ত মেনেজমেন্ত, অর্বান সেনিতেসন, অর্বান ত্রান্সপোর্তেসন অমসুং অর্বান লেন্দস্কেপ প্রোজেক্তশিং য়াওরি। মহাক্না স্বচ্ছ সর্বেক্সন–২০১৮গী এৱার্দসু য়েন্থোক্কনি অমদি স্বচ্ছ সর্বেক্সন–২০১৮গী রিজল্তকী দাসবোর্দসু হাংদোক্কনি। খ্বাইদগী লু–নানবা শহরশিং, খ্বাইদগী ফজনা শরুক য়াবা রাজ্যশিংনা প্রধান মন্ত্রীদগী মনাশিং লৌগনি। স্বচ্ছ ইনোবেসন অমা, স্বচ্ছ বেস্ত প্রেক্তিস অমা অমসুং স্বচ্ছ ইন্ত্রপ্রিনর অমনসু প্রধান মন্ত্রীদগী মনাশিং লৌগনি। মসিগী মাংওইননা রাজগরদা প্রধান মন্ত্রীনা মোহনপুরা প্রোজেক্ত লৈবাক মীয়ামদা কত্থোক্কনি। প্রোজেক্ত অসিনা রাজগর জিলাদা লৌ উনরিবা মফমশিংদা ঈশিং ফংহল্লগনি। মসিনা লমদমশিং অসিদা লৈরিবা খুঙ্গংগী মীওইশিংদা থক্নবা ঈশিংসু ফংহল্লগনি। প্রধান মন্ত্রীনা তোঙান তোঙানবা দ্রিঙ্কিং ৱাতর স্কিমশিংগী উরেপ উয়ুংসু তমগনি।
প্রধান মন্ত্রীনা ২০১৮গী জুন ১৭তা নীতি আয়োগকী গবর্নিং কাউন্সিলগী ৪শুবা মীফম লুচিংগনি

প্রধান মন্ত্রী শ্রী নরেন্দ্র মোদীনা জুনগী তাং ১৭ নোংমাইজিং নুমীৎতা রাষ্ট্রপতি ভবনদা পাংথোক্কদৌরিবা নীতি আয়োগকী ৪শুবা মীফম লুচিংগনি। নুমীৎ চুপ্পা অমা চত্থগদবা মীফম অসিদা কেন্দ্রগী মন্ত্রীশিং, রাজ্যশিংগী মুখ্য মন্ত্রীশিং, য়ুনিয়ন তেরিতোরিশিংগী লেফতিনেন্ত গবর্নরশিং অমসুং ভারত সরকারগী মকোক থোংবা ওফিসিয়েলশিংনা শরুক য়াগনি। নীতি আয়োগকী গবর্নিং কাউন্সিল অসি রাজ্যশিংনা এক্তিব ওইনা শরুক য়াবগা লোয়ননা নেস্নেল দিবেলপমেন্ত প্রায়োরিতিশিং, সেক্তরশিং অমসুং স্ত্রেতেজিজদা থবক তৌরিবা বোদী অমনি। গবর্নিং কাউন্সিলনা মমাং চহিদা পাংথোকখিবা থবকশিং অদু নৌহৌনা য়েংশিল্লি কাউন্সিল অসিনা মখাগী মরুওইবা হিরমশিং অসিদা খন্ন-নৈনগনি- লৌমীশিংগী শেন্থোক শরুক অনি ওইহন্নবা পায়খৎলিবা থৌরমশিং, আয়ুশ্মান ভারত, নেস্নেল ন্যুত্রিসন মিসন অমসুং মিসন ইন্দ্রধনুশগুম্বা ফ্লেগশিপ স্কিমশিংগী প্রোগ্রেস, চাওখৎপা ৱাৎলিবা জিলাশিংগী দিবেলপমেন্ত, অমসুং মহাত্মা গান্ধীগী ১৫০ শুবা মপোক কুমওনগী থৌরমনচিংবনি।
ৱার্ল্দ বেঙ্কগী প্রসিদেন্তকা প্রধান মন্ত্রীগা তেলিফোনদা ৱারী শানখ্রে

ঙসি ৱার্ল্দ বেঙ্কগী প্রসিদেন্ত জিম য়ুং কিমনা তৌরকপা তেলিফোন কোল অমা প্রধান মন্ত্রী নরেন্দ্র মোদীনা ওকখি। ৱারী ওইবা মওংদা ভারতনা ললোন-ইতিক তৌবদা নুংঙাইবগী রেঙ্কিংদা হাইগৎলকপদা কিমনা প্রধান মন্ত্রী থাগৎখি। মহাক্না হায়খি, তেল্লবা চহি মরিগী মতমদা মীওই বিলিয়ন ১.২৫ হেন্না লৈবা লৈবাক অসিনা ৬৫সুবা রেঙ্কতা হাইগৎলকপা অসি শিংথানিংঙাই ওইবা অমনি। কিমনা হায়খি, মসি প্রধান মন্ত্রী মোদীগী লুচিংবা অমসুং অচৌবা অওনবা কয়া পায়খৎপদগী ওইথোকপনি। মসি পুৱারী ওইরবা অমসুং মমাংদা অমুক্তা ওইখিদ্রিবা মাইপাকপনি। হন্দক প্রধান মন্ত্রীনা য়ু এন ই পি চেম্পিয়ন ওফ আর্থ এৱার্দ অমসুং সিওল পিছ প্রাইজ ফংলকপা অসি কিমনা নিংশিংখি অমসুং মদুগীদমক প্রধান মন্ত্রী থাগৎখি। ললোন-ইতিক তৌবদা নুংঙাইনবা ভারতনা পায়খৎলিবা থবকশিং ৱার্ল্দ বেঙ্কনা লেপ্তনা অমসুং মখা তানা শৌগৎকনি হায়না কিমনা থাজবা পীখি। ললোন-ইতিক তৌবদা নুংঙাইনবা ভারতনা পায়খৎলিবা থবকশিং বেঙ্ক অসিনা লমজিংবা অমসুং শৌগৎপগীদমক প্রধান মন্ত্রীনা ৱার্ল্দ বেঙ্কগী প্রসিদেন্ত থাগৎখি। মহাক্না হায়খি, ৱার্ল্দ বেঙ্কগী রেঙ্কিং অসি ভারত্তা থৌনা হাপ্পনি, মসিনা ললোন-ইতিক তৌবদা নুংঙাইনবা থবক পায়খৎপদা হেন্না মতেং ওইরগনি।
মন্ত্রীমন্দলনা ভারত অমসুং ইরানগী মরক্তা ললোন-ইতিক তৌবা ফগৎহন্নবগী খোংথাংদা অখঙ-অহৈশিংগী কাংলুপ  অমা শেমগৎনবা য়ানা চেরোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা নাকল অনিগী ওইবা কান্নরবা লমশিংদা তেংবাং পীনবা হেনগৎহন্দুনা ভারত অমসুং ইরানগী মরক্তা ললোন-ইতিক তৌবা ফগৎহন্নবগী খোংথাংদা অখঙ-অহৈশিংগী কাংলুপ অমা শেমগৎনবা য়ানা চেরোল অদুদা অয়াবা পীখ্রে। য়ানা চেরোল অসি ইরানগী রাষ্ট্রপতিগী ভারত খোংচৎ মনুং ইং ২০১৮গী ফেব্রুৱারী ১৭তা খুৎয়েক পীনখিবনি। য়ানা চেরোল অসিনা লৈবাক অনিগী মরক্তা ই-পাউ পীথোক-পীশিন তৌবা, কেপাসিতী বিলদিং এক্তিবিতীশিং, এন্তি-দম্পিংগা মরি লৈননা থিজিন-হুমজিনবদা তেংবাং পীনবা অসিনচিংবা ললোন-ইতিক ফগৎহন্নবা লমশিংদা তেংবাং পীনবা হেঙ্গৎহল্লগনি।
কেন্দ্রগী মন্ত্রী অনন্ত কুমার লৈখিদবদা প্রধান মন্ত্রীনা অৱাবা ফোঙদোক্লি

কেন্দ্রগী মন্ত্রী অনন্ত কুমার লৈখিদবদা প্রধান মন্ত্রী নরেন্দ্র মোদীনা অৱাবা ফোঙদোক্লি। প্রধান মন্ত্রীনা হায়খি, “ঐগী মমল য়াম্লবা মরুপ অনন্ত কুমারজী লৈখিদবা অসিদা শাথিনা অৱাবা পোকই। মহাক্না চহি নৌনা মীয়ামগী থবক তৌরকখিবা শিংথানীংঙাই ওইবা লুচীংবা অমনি অমসুং মহাক্না মীয়ামগী অৱাবা খঙবগা লোয়ননা হৈনিংনা মীয়ামগী থবক তৌখি। মহাক্কী অফবা থবকশিংগীদমক মহাক মতম চুপ্পদা নীংশিংদুনা লৈরগনি। ঐনা মহাক্কী লোয়নবী দোক্তর তেজস্বীনিজীগা ৱারী শানরে অমসুং অনন্ত কুমারজী লৈখিদবগী অৱাবা ফোংদোকখ্রে। মসিগী অৱাবা তারবা তানফম অসিদা ঐগী ৱাখল অসি মহাক্কী ইমু-মনুং, মরূপশিং অমসুং মহাকপু শৌগৎপশিংগী অৱাবদা শরুক য়াজরি। ওঁ শান্তি”।
প্রধান মন্ত্রীনা আফগানিস্থান্দা চত্থখিবা তমথিরবা এতেক অদু য়ানীংদবা ফোংদোকখ্রে

প্রধান মন্ত্রী শ্রী নরেন্দ্র মোদীনা ঙরাং আফগানিস্থান্দা চত্থখিবা তমথিরবা এতেক অদু অকনবা মওংদা য়ানীংদবা ফোংদোকখ্রে। প্রধান মন্ত্রীনা হায়খি, “ঙরাং আফগানিস্থান্দা চত্থখিবা তমথিরবা এতেক অদু ঐখোয়না য়ানীংদবা ফোংদোক্লি। মদু আফগানিস্থানগী মল্তিকলচরেল ফেব্রিক্তা চত্থবা এতেক অমনি। লৈখিদ্রবশিংগী ইমুং মনুংগী অৱাবদা ঐহাক্না শরুক য়াজরি। অশোকপশিং অদু অথুবা মতমদা ফগৎলকপা ওইরসনু হায়না ঐহাক্না থৌনীজরি। মসিগী অৱাবা তঞ্জা অসিদা আফগানিস্থান সরকারবু তেংবাংনবা ভারতনা থৌরাং তৌদুনা লেপ্লি।”
প্রধানমন্ত্রীনা মালদীবকী মপাল থৌরম পুবা মন্ত্রী অমসুং রিপব্লিক অদুগী রাষ্ট্রপতিগী অখন্নবা মীহুৎ দা. মোহম্মদ অসীমবু তরাম্না ওকখ্রে

প্রধানমন্ত্রী শ্রী নরেন্দ্র মোদীনা ঙসি নুমীৎ য়ুংবা মতুং মালদীবকী মপাল থৌরম পুবা মন্ত্রী অমসুং রিপব্লিক অদুগী রাষ্ট্রপতিগী অখন্নবা মীহুৎ দা. মোহম্মদ অসীমগা উন্নখ্রে । মখোয়না ভারত অমসুং মালদীবকী মরক্তা নক্নবা য়ুম্লোন্নবা অমগুম লৈনরিবা মরি অদু খন্ন-নৈনখি মদুনা ভারত মহাসাগরদা ইতিহাস, সংস্কৃতি অমসুং মেরিতাইম ইন্তরেস্তশিং শরুক য়ামিন্নরিবা । অখন্নবা মীহুৎ দা. অসীমনা মালদীবকী ইন্দিয়া ফার্স্ত পোলিসীগী মনুংচন্না ভারতকা লোয়ননা অচেৎপা মরি অদু ঙাক্তুনা থম্নবা মালদীবকী ৱাফম অদু অমুক হন্না শোইদবনি হায়খি । প্রধানমন্ত্রীনা থাজবা পিখি মদুদি ভারতনা মতম পুম্নমক্তা মালদীবকী থাজনিঙাই ওইবা অমসুং নক্নবা য়ুম্লোন্নবা ওইগনি অমসুং মসিগী প্রোগ্রেস অমসুং সেক্যুরিতীদা মতেং পাংগনি । অখন্নবা মীহুৎ অসীমনা প্রধানমন্ত্রীবু মালদীবতা লাকপিনবা রাষ্ট্রপতি অব্দুল্লা য়মিনগী বার্তন অদু অমুক হন্না ফোংদোকখি । প্রধানমন্ত্রীনা বার্তন অদুগীদমক মফমদা অপেনবা ফোংদোকখি অমসুং মতাং চাবা অমদা লাকপদা য়াখি । অখন্নবা মীহুৎ অসীমনা প্রধানমন্ত্রীগী মফমদা রাষ্ট্রপতি অব্দুল্লা য়মিনগী য়াইফ পাওজেল অদু ফোংদোকখি, প্রধানমন্ত্রীনশু মফমদা য়াইফ পাওজেল পিখি ।
ওজাগী নুমীৎ লাকপদা প্রধানমন্ত্রীনা ওজাশিংবু ইকাই খুম্নবা উৎখ্রে; হান্নগী রাষ্ট্রপতি দা. সর্বেপলি রাধাকৃষ্ণগী মপোক নুমীৎ লাকপদা মফমদা ইকাই খুম্নবা উৎখ্রে

ওজাগী নুমীৎ লাকপদা প্রধানমন্ত্রী শ্রী নরেন্দ্র মোদীনা ওজাশিংবু ইকাই খুম্নবা উৎখ্রে । হান্নগী রাষ্ট্রপতি দা. সর্বেপলি রাধাকৃষ্ণগী মপোক নুমীৎনা লাকপদশু মফমদা প্রধানমন্ত্রীনা ইকাই খুম্নবা উৎখ্রে । প্রধানমন্ত্রীনা হায়খি, “ওজাগী নুমীৎ লাকপদা, সোসাইতিদা ৱাখল্লোন শেমগৎপদা অমসুং মহৈ মশিংগী নুঙাইবা শন্দোকপদা কৎথোক্লিবা তিচিং কমুনিতীবুঐহাক্না ইকাই খুম্নজরি । মহাক্কী মপোক নুমীৎনা লাকপদা শিংথানরবা ওজা অমসুং মতিক মঙাল লৈরবা দা. এস রাধাকৃষ্ণগী মফমদা ঐহাক্না ইকাই খুম্নজরি । ন্যু ইন্দিয়া অমগী ঐখোয়গী মংলান অদু রিয়েলাইজ তৌবদা ওজাশিংনা মরুওইবা থৌদাং লৌরি । লাক্কদৌরিবা চহি মঙা অসি ‘তিছ তু ত্রান্সফোর্ম, ইদুকেতেদ তু ইমপৱার অমসুং লর্ন তু লিদ’ ওইহল্লশি ।
ভারত শিনবা থুংনা তোঙান তোঙানবা কুমহৈশিংনা লাকপদা প্রধান মন্ত্রীনা প্রজাশিংদা য়াইফ পাওজেল পীখ্রে

ভারত শিনবা থুংনা তোঙান তোঙানবা কুমহৈশিংনা লাকপদা প্রধান মন্ত্রী শ্রী নরেন্দ্র মোদীনা প্রজাশিংদা য়াইফ পাওজেল পীখ্রে। প্রধান মন্ত্রীনা হায়খি, “ময়াম পুম্নমকপু য়াইফরবা মকর সনক্রান্তি! পোঙ্গলনা লাকপদা য়াইফ পাওজেল পীজরি! মেঘ বিহুগী অখন্নবা থৌরমনা লাকপদা য়াইফ পাওজেল পীজরি। নুঙাই য়াইফরবা উত্তরায়ন। লাক্কদৌরিবা মতমশিংদা ময়াম পুম্নমক চাওখৎপগী অনৌবা থাক অমদা য়ৌবা ওইরসনু।”
প্রধান মন্ত্রীনা জুনাগর জিলাদা প্রোজেক্ত কয়ামরুম শঙ্গাখ্রে

প্রধান মন্ত্রী শ্রী নরেন্দ্র মোদীনা ঙসি জুনাগর জিলাদা তোঙান তোহানবা প্রোজেক্ত কয়া মরুম শঙ্গাখ্রে মদুগী মনুংদা সরকারগী সিবিল হোস্পিতাল, মিল্ক প্রোসেসিং প্লান্ত অমা অমসুং জুনাগর এগ্রিকলচর য়ুনিভর্সিতীগী শঙলেন খরা য়াওরি। থৌরম অদুদা মীয়ামগী মীফম অমদা ৱা ঙাংলদুনা প্রধান মন্ত্রীনা হায়খি মদুদি লুপা কোতি ৫০০দগী হেনবগী ইনিসিয়েতিব ৯ কৎথোকখ্রে নত্রগা ঙসি মখোয়গী উরেপ উয়ুং তমখ্রে। মহাক্না হায়খি মদুদি ভারতকী চাউখৎপগী খোংচৎতা অনৌবা থৌনা অমসুং মঙাল অমা উবা ফংলক্লে। প্রধান মন্ত্রীনা হায়খি মদুদি গুজরাত্তা রাজ্যগী মফম পুম্নমক্তা ঈশিং মরাং কাইনা ফংহন্নবা লেপ্তনা হোৎনরি। ঐখোয়না ঈশিং য়োকশিনবগী মাইকৈদসু থবক পাইখৎলি। প্রধান মন্ত্রীনা হায়খি মদুদি গুজরাত্তা মেদিকেল কোলেজ অমসুং হোস্পিতাল শাগৎলি। মহাক্না হায়খি মদুদি মসিনা শুপ্নগী অনাবশিংগী মতেং ওইনবতা নত্তনা মেদিকেল তম্বা পাম্বাশিংদসু কান্নবা ফংলগনি। মহাক্না জন ঔশধি য়োজনাগী মতাংদা পনখি, মদুগী মখাদা জন ঔশধি কেন্দ্র হাংদোক্লি, মদুনা মরম ওইদুনা হিদাকশিং মমল হন্থরি। মহাক্না হায়খি মদুদি লাইরবা অমসুং ময়াই ওইবা কাংলুপশিংদা অহোংবা মমলদা হিদাক ফংহনবা অসি মরু ওই। প্রধান মন্ত্রীনা হায়খি মদুদি লুবা নানবদা সরকারনা শাফু পীবা অসিগীদমক মাইকৈ মরিদগী থাগৎনরক্লি। মহাক্না হায়খি মদুদি লুবা নানবদা শাফু পীবা মরু ওই মরমদি তরু তনানবা ভারতনা মীয়াম্বু লাইনাদগী ঙাকথোকহনগনি। প্রধান মন্ত্রীনা হায়খি মদুদি হকশেলগী লমদা অফবা দোক্তরশিং অমসুং পেরামেদিকেল স্তাফকী মথৌ তাই। মেদিকেলগী খুৎলাইশিং লৈবাক অসিদা শাজবা ঐখোয়না পাম্মি। মহাক্না হায়খি মদুদি লম অসিদা তেক্নিকেলগী খুদোং চাবশিংগা লোইননা মালেমগা থোং মান্ননা চৎমিন্নগদবনি। প্রধান মন্ত্রীনা শাফু পীরদুনা হায়খি মদুদি প্রধান মন্ত্রী জন আরোগ্য য়োজনা-আয়ুশ্মান ভারত অসিনা হকশেলগী লমদা অহোংবা পুরক্কনি অমসুং লাইরবশিংদা অহোংবা মমলদা খ্বাইদগী ফবা হকশেলগী খুদোংচাবশিং ফংহনবা ঙমহনগনি।